CELEX: C2007/235/15
Language: lv
Date: 2007-10-06 00:00:00
Title: Lieta C-335/07: Prasība, kas celta 2007. gada 18. jūlijā — Eiropas Kopienu Komisija/Somijas Republika

6.10.2007   
            
            
               LV
            
            
               Eiropas Savienības Oficiālais Vēstnesis
            
            
               C 235/9
            
         Prasība, kas celta 2007. gada 18. jūlijā — Eiropas Kopienu Komisija/Somijas Republika
   (Lieta C-335/07)
   (2007/C 235/15)
   Tiesvedības valoda — somu
   Lietas dalībnieki
   
      Prasītāja: Eiropas Kopienu Komisija (pārstāvji — I. Koskinen, M. Patakia un S. Pardo Quintillán)
   
      Atbildētāja: Somijas Republika
   Prasītājas prasījumi:
   
               —
            
            
               atzīt, ka, neparedzot, ka visi notekūdeņi no tādu aglomerāciju kanalizācijas sistēmām, kuru cilvēka ekvivalents ir lielāks par 10 000, tiek stingri attīrīti, Somijas Republika nav izpildījusi pienākumus, ko tai uzliek Padomes 1991. gada 21. maija Direktīvas 91/271/EEK par komunālo notekūdeņu attīrīšanu (1) 5. panta 2., 3. un 5. punkts;
            
         
               —
            
            
               piespriest Somijas Republikai atlīdzināt tiesāšanās izdevumus.
            
         Pamati un galvenie argumenti
   Visi Somijas ūdeņi esot jutīgās zonas Direktīvas 91/271/EEK izpratnē. Tāpēc esot pienākums nodrošināt, lai visi notekūdeņi no tādu aglomerāciju kanalizācijas sistēmām, kuru cilvēka ekvivalents ir lielāks par 10 000, visā Somijas teritorijā tiktu stingri attīrīti. Slāpeklis ir būtisks eitrofikācijas faktors zināmās Selkämeri daļās, dominējošs faktors Saaristomeri un Somijas jūras līcī. Baltijas jūras centrā slāpeklis pavasarī sasniedzot robežvērtību. Šo apgabalu eitrofikācija neesot apstrīdama. Slāpekļa un fosfora daudzuma samazināšana ļautu aizkavēt fitoplanktona ziedēšanu pavasarī un vasarā. Tā kā Somija nav nodrošinājusi slāpekļa samazināšanu komunālajos notekūdeņos no tādu aglomerāciju kanalizācijas sistēmām, kuru cilvēka ekvivalents ir lielāks par 10 000, tā esot pārkāpusi Direktīvas 91/271/EEK 5. panta 2., 3. un 5. punktu.
   
      (1)  OV L 135, 40. lpp.